สวัสดีค่ะ รบกวนสอบถามค่ะก่อนหน้านี้เริ่มทานยาคุมกำเนิดแบบรายเดือนยี่ห้อ Yaz เพื่อช่วยในเรื่องของสิว (ไม่ได้ใช้เพื่อป้องกันการคุมกำเนิด เพราะไม่เคยมีเพศสัมพันธ์ จึงเริ่มทานทันที ณ วันที่ซื้อเลย) เริ่มกินเมื่อต้นเดือน เม.ย 64 และ พ.ค. 64 รวมแล้ว 2 เดือน (เดิมทีที่รักษาสิวได้แนะนำว่าให้ทาน 3-6 เดือน) แต่ได้หยุดยาไปเพื่อรับวัคซีน covid-19 ในวันที่ 8 มิ.ย.64 (หยุดยาเมื่อยาหมดของเดือนพ.ค.64 พอดีค่ะ)แต่เมื่อหยุดยา ได้มีเพศสัมพันธ์โดย timeline เป็นดังนี้ค่ะ- 12 มิ.ย.64 : จากแอพบันทึกรอบเดือน ระบุว่าวันนี้มีโอกาสตั้งครรภ์สูง และได้มีเพศสัมพันธ์ุแบบไม่ได้สอดใส่แต่ฝ่ายชายเอาอวัยวะเพศมาถูที่อวัยวะเพศของเรา (โดยไม่ได้ใส่ถุงยางและไม่ได้มีการหลั่ง)- 18 มิ.ย. 64 : ได้พยายามจะมีเพศสัมพันธ์ุแต่ครั้งนี้ฝ่ายชายได้เอาอวัยวะเพศมาถูอวัยวะเพศเราแบบไม่ได้ใส่ถุงยาง และหลังจากนั้นได้ใส่ถุงยางและพยายามสอดใส่ แต่เข้าไปนิดเดียวเราทนเจ็บไม่ไหว และมีเลือดออกเลยล้มเลิกค่ะ และฝ่ายชายไม่ได้มีการหลั่งใดๆซึ่งโดยปกติ ประจำเดือนจะต้องมาในช่วงสิ้นเดือน ประมาณวันที่ 25 เป็นต้นไป แต่ตอนนี้ยังไม่มาเลยค่ะ รวมถึงไม่มีภาวะอารมณ์หรืออยากอาหาร รวมถึงคัดตึงเต้านม แบบช่วงที่ผ่านๆมาเวลาประจำเดือนจะมาด้วยค่ะ เลยค่อนข้างกังวลว่าจะตั้งท้องหรือเปล่าเลยขออนุญาตถาม 2 ข้อ ดังนี้ค่ะ1. จากเหตุการณ์ดังกล่าวมีโอกาสตั้งครรภ์ไหมคะ2. จะสามารถกลับไปทานยาคุมกำเนิดแบบรายเดือนได้ทันทีเลยไหมคะ หรือควรต้องรอให้มีรอบเดือนของเดือนนี้มาก่อน แล้วค่อยกลับไปเริ่มทานคะ ซึ่งหลังจากนี้ต้องการกินเพื่อรักษาสิวและคุมกำเนิดไปด้วยเลยค่ะหากมีคำแนะนำใดๆเพิ่มเติมรบกวนด้วยนะคะ ขอบมากๆค่ะ
สวัสดีค่ะ เมื่อได้หยุดยาคุมกำเนิดในเดือน พ.ค. แล้ว ฤทธิ์ในการป้องกันการตั้งครรภ์ก็จะหมดลงในทันทีค่ะ ดังนั้น การมีเพศสัมพันธ์หลังจากหยุดทานยา ก็ย่อมมีโอกาสตั้งครรภ์ได้ทั้งนี้ การมีเพศสัมพันธ์ในวันที่ 12 มิ.ย.หากไม่ได้สอดใส่ มีเพียงแค่การถูอวัยวะเพศ และฝ่ายชายยังได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะส่วนการมีเพศสัมพันธ์ในวันที่ 8 มิ.ย. หากมีการสอดใส่อวัยวะเพศ แต่ฝ่ายชายไม่ได้มีการหลั่งใดๆ ก็จะไม่มีการตั้งครรภ์เกิดขึ้นค่ะสำหรับการที่ประจำเดือนยังไม่มา อาจเนื่องจากการที่หยุดทานยาคุมไป การทำงานของรังไข่จึงต้องใช้เวลากว่าที่จะกลับมาตกไข่เป็นปกติ และมีประจำเดือนมา ซึ่งโดยส่วนใหญ่ก็ต้องรอไปประมาณ 4-6 สัปดาห์นับจากที่หยุดทานยาไปค่ะทั้งนี้ หากต้องการที่จะเริ่มทานยาคุมกำเนิดใหม่ เพื่อป้องกันการตั้งครรภ์และรักษาสิวไปพร้อมกัน ก็สามารถที่จะเริ่มทานได้เลย เพียงแต่ในช่วง 7 วันแรกที่เริ่มทานยาใหม่ ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ